चीन-तिब्बत युद्ध
संघर्ष की जड़ें तिब्बती सरकार के क्षेत्र और चीन गणराज्य के क्षेत्र के बीच विवादित सीमा को लेकर थीं। तिब्बती सरकार ने सिधांतिक रूप से पड़ोसी चीनी प्रांतों (किंघई, सिचुआन) में तिब्बतियों के निवास वाले क्षेत्रों का दावा किया था, जो वास्तव में चीनी सिपहसालारों द्वारा शासित थे। 13वें दलाई लामा और 9वें पंचेन लामा के बीच तनावपूर्ण संबंधों के चलते पंचेन लामा का चीनी नियंत्रित क्षेत्र में निर्वासन हुआ जिससे इनके बीच तनाव और बढ़ गया। इसके अतिरिक्त स्थानीय तिब्बती गणमान्यों के बीच भी धार्मिक तनाव की स्थिति थी।
नेपाल-चीन संबंध
नेपाल और तिब्बत का रिश्ता सदियों पुराना है, शेरपा, गुरुंग और नेपाल के लोगों के साथ तिब्बत का भाषाई, सांस्कृतिक, वैवाहिक और जातीय संबंध है। नेपाली राजकुमारी भृकुटी (तिब्बत में बाल-मो-बाजा 'खारी-बाटन) का विवाह तिब्बत के सम्राट सोंत्सपन गम्पो से ६०० - ६५० ईस्वी सन् में हुआ था। माना जाता है कि राजकुमारी भृकुटि अपने दहेज के एक हिस्से के रूप में बौद्ध अवशेष और थंगका तिब्बत लायीं थीं, और उन्हें तिब्बत में बौद्ध धर्म को राजसी धर्म के रूप में स्थापित करने के लिए जिम्मेदार ठहराया जाता है।